Mohamedo (nomo)

Mahometozamenhofa kaj tradicia formo aŭ Mohamedo (en la klasika araba lingvo محمد Muḥammad) estas vira persona nomo.
Ĝi estas la nomo de Mohamedo, la profeto de islamo, kaj de multaj viroj, ĉefe islamaj aŭ islamdevenaj, sed ankaŭ ekz-e bahaaj, kaj ankaŭ aperas kiel familia nomo. La signifo estas "laŭdata" aŭ "laŭdinda".

Variaĵoj aŭ parencaj nomoj estas Mehmet (en Turkio), Magomet (en eksa Sovetunio), Mahmud, Ahmad/Ahmed. En Esperanto, la tradicia zamenhofa formo estas Mahometo.
Kune kun siaj variaĵoj ĝi estas la plej ofta persona nomo tutmonde.

 Formoj 
En Esperanto ekzistas diversaj skribmanieroj por tiu nomo.

La formo Mahometo estas tradicia kaj zamenhofa. Ĝi estas transprenita el eŭropaj lingvoj, kiuj siavice prenis ĝin el la mezepoka latina. Italo Chiussi en sia traduko de La Nobla Korano (1970) uzis la formon Mahometo.

En la unua eldono de Plena Ilustrita Vortaro, en Nova Plena Ilustrita Vortaro kaj ankaŭ en la Etimologia Vortaro de la Propraj Nomoj de André Cherpillod aperas du formoj: Mahometo kaj Mohamedo. La formo Mohamedo estas la esperantigo plej proksima al la moderna, parolata araba (kie la mallongaj u kaj a de Muhammad prononciĝas o kaj e: Moham[m]ed). Nova Plena Ilustrita Vortaro rekomendas la formon Mahomedo.

Krome ekzistas Muhamado kaj Muhammado, kiuj estas senperaj esperantigoj de la nomo el la klasika araba lingvo. Italo Chiussi en sia verko Je la flanko de la Profeto (1978) uzis la senfinaĵan formon Muhammad.

Oni povus diri, ke la formo Mohamedo prezentas kompromison inter la tradicia Mahometo kaj formoj pli fidelaj al la araba fonto kiel Muhamado, Muhammado aŭ Muhammad. Aliflanke, oni povus diri, ke - pro evidentaj karakteraj trajtoj de aparta socia rolo de Esperanto - la Esperanta lingvanaro ne favoras variadon de establitaj nomformoj kaj literumado, kaj do konforme al la spirito de la lingva komunumo oni plu uzu la tradician (eĉ zamenhofan!) formon Mahometo.

 Konataj nomportantoj 
 Mohamedo, n. ĉ. 570, la profeto de islamo

 Regnestroj 
 Mohamedo la 1-a de Kordovo
 Ĝalaluddin Muhammad Akbar, 1542-1605, Mogola imperiestro
 Muhammad Ali (paŝao), m. 1769, Osmana Imperio, vicreĝo de Egipto
 Mohamed Reza Pahlavi, m. 1919, lasta ŝaho de Irano

 Mohamedo la 5-a (Maroko)
 Mohamedo la 5-a (Kelantano)

 Mohamedo la 6-a de Maroko

 (...)
(kompletigenda)

 Politikistoj 
 Mohamed Mosadek, n. 1882, Irano
 Ŝejko Mohammed Abdullah, n. 1905, Kaŝmiro
 Nur Mohammad Taraki, n. 1913, Afganio
 Mahathir bin Mohamad, n. 1925, Malajzio
 Mohammad Ĥatami, n. 1943, Irano
 Ali Mohamed Gedi, n. 1952, Somalio
 Mohamed Mursi, n. 1951, Egiptujo

 Bahaanoj 
Gravaj personoj de la Bahaa Kredo:
 Siyyid `Alí Muḥammad aŭ Báb, n. 1819
 Mírzá Muhammad-Qulí, n. 1837

 Aliaj 
 Mohamedo Ibn Abd al Wahab, n. 1703, islama teologo
 Muhammad Ikbal, n. 1877, pakistana poeto
 Magomet Isajev (1928-2011), konata sovetia kaj rusuja esperantisto, prezidanto de ASE
 Muhammed Yunus, n. 1940, bangladeŝa ekonomikisto, Nobel-Premiito pri paco
 Mohamed ElBaradei, n. 1942, ĉefo de Internacia Atomenergia Organizo (IAEO), Nobel-Premiito pri paco
 Muhammad Ali, n. 1942, usona boksisto

 Esperantistoj 
 Muhammad Siddiq Cheema, Pakistano

 Referencoj 

Kategorio:Viraj personaj nomoj
Kategorio:Listoj de regantoj laŭ nomo